《送业师泰泉先生赴任留都 其一》
明代·梁有誉

曳玉趋鹓署，鸣珂入凤城。云随珠履集，花傍彩衣明。

学海摛文教，词园振雅声。还瞻承睿渥，六宇仰升平。

作者简介：广东顺德人，字公实，号兰汀。与欧大任等同学于黄佐，有诗名。嘉靖二十九年进士，除刑部主事。与李攀龙等结诗社，史称后七子。因念母，称病归。杜门读书，虽大吏至，亦不出见。卒年三十六。有《兰汀存稿》。